kardosdrur/scandi-wiki huggingface dataset:
Frits Gotfredsen

Frits Gotfredsen (født 14. august 1914) er en tidligere dansk fodboldspiller og toptræner. I 1958 stod Godfredsen i spidsen for Vejle Boldklub og skrev dansk fodboldhistorie, da han og holdet hjemførte Danmarksturneringens første The Double.

Karriere 

Gotte blev især kendt for hans tre perioder som cheftræner i Vejle Boldklub, hvor han leverede en række resultater, der gjorde ham til klubbens mest succesfulde cheftræner gennem tiderne sammen med Poul Erik Bech. I hans første sæson som cheftræner i 1952 stod han bag klubbens oprykning fra 3.-2. division, hvilket dengang blev fejret som et dansk mesterskab. Manden bag den store triumf udtalte senere:

Oprykningen til 2. division var indledningen på en epoke i Vejle Boldklub, hvor klubben i en lang årrække høstede mange store triumfer. Manden, der for alvor satte eventyret i gang, Frits Gotfredsen, skrev dansk fodboldhistorie, da han og holdet i 1958 hjemførte Danmarksturneringen første The Double. Og i 1971 gentog Gotfredsen bedriften i 1. division, da han hjemførte endnu et dansk mesterskab til Vejle Boldklub.

Gotfredsen vidste, hvordan man fik et fodboldhold til at fungere som en velsmurt enhed, og de store resultater var kun en del af hans triumf i Vejle Boldklub. Gotfredsen var således også en slags dansk Rinus Michels – totalfodboldens fader – i og med han påbegyndte udviklingen af en teknisk-offensiv spillestil, der i mange år gjorde Vejle Boldklub til dansk fodbolds kæledægge. På den måde var Gotfredsen med til at grundlægge en særlig klubkultur, der helt frem til i dag har præget Vejle Boldklub. Dog var det hans efterfølger, Kaj Hansen, der for alvor finpudsede og integrerede stilen som et klubvaremærke.

Grundforudsætningen for Godfredsens succes var hårdt, målrettet arbejde, og han krævede det samme af sine spilllere – til gengæld gik han selv forrest! I 1957/1958 var Gotfredsen i en kort periode træner i Helsingør IF, inden han til klubbens store ærgrelse vendte tilbage til Vejle Boldklub.

De store triumfer høstede Gotfredsen i Vejle Boldklub, men han bidrog også til andre klubber som cheftræner, sportschef og chefinstruktør. Som aktiv spillede han i Odense Boldklub fra 1936-1944, men det er som succesfuld cheftræner i Vejle Boldklub, han for alvor vil blive husket.

Kilder 
 www.vb-fan.dk
 www.helsingor.fodboldhistorie.dk

Noter 

Tjek fødsels- og dødsår
Fodboldspillere fra Danmark
Fodboldtrænere fra Danmark
Fodboldtrænere fra AaB
Fodboldtrænere fra Vejle Boldklub
Fodboldtrænere fra Nakskov Boldklub
Fodboldtrænere fra Helsingør IF
Album (tv-serie)

Album er en dansk tv-serie i 5 afsnit, som blev vist første gang på DR1 9. marts 2008. Serien er instrueret af Hella Joof, og Bo Hr. Hansen har skrevet manuskriptet baseret på Benn Q. Holms roman af samme navn. Serien følger tre familier, hvis spor krydser hinanden op gennem 70'erne, 80'erne og 90'erne. Seriens hovedpersoner er de tre familiers sønner Lars, Jon og Martin.

Medvirkende 

Familien Rolsted
 Jens Jørn Spottag som Vilhelm
 Bodil Jørgensen som Musse
 Jonathan Tulestedt som Lars (barn)
 Sebastian Jessen som Lars (ung)
 Carsten Bjørnlund som Lars (voksen
 Lærke Winther Andersen som Tess
 Mia Lyhne som Katja

Familien Olufsen
 Lotte Andersen som Magrethe
 Henrik Prip som Søren
 Lucas Munk Billing som Jon (barn)
 Aske Bang som Jon (ung)
 Benjamin Kitter som Jon (voksen)

Familien Lund Jensen
 Henrik Lykkegaard som Preben
 Julie Carlsen som Kirsten
 Lucas Endersen som Martin (barn)
 Allan Hyde som Martin (ung)
 Christian Tafdrup som Martin (voksen)

Øvrige medvirkende 

 Mads Duelund som Thomas Lund Jensen
 Ditte Gråbøl som Ketty Olsen
 Morten Suurballe som Arne
 Felix Qvist Møller som Tom
 Kjeld Nørgaard som Kristoffer Olufsen
 Mette Gregersen som Gertrud Wallin
 Benedikte Hansen som Mona Wallin
 Anders Bobek som 'Bowie'
 Rikke Damholt som Susanne
 Morten Hauch-Fausbøll som Allan
 Ellen Hillingsø som Jette
 Ditte Karina Nielsen som Gitte

Eksterne henvisninger 
 

Dramaserier fra Danmark
Danske tv-serier fra 2000'erne
Søndagsserier på DR
Kattegræs

Kattegræs er græs, som huskatte kan spise for at holde fordøjelsen i orden og for at få folinsyre. Hvis en kat er meget indendørs og ikke har adgang til kattegræs, vil katten typisk begynde at spise potteplanter. Det bør undgås, da mange almindelige potteplanter er giftige for katte.
I butikker kan man købe frøposer og færdiglavede bakker med kattegræs, der skal tilsættes vand. Disse produkter indeholder byg eller havre.

Stuebambus, som på trods af navnet er en græsart, er den plante, som de fleste katte foretrækker. Man bør have 2 planter, hvoraf den ene skal stå et utilgængeligt sted for katten og få hvile, mens katten spiser af den anden plante.

Græs-ordenen
Græs
David Mercer

David Mercer (27. juni 1928 i Wakefield, England – 8. august 1980 i Haifa, Israel) var skuespilforfatter og dramatiker. Han arbejdede som tekniker og var med i The Royal Navy. Derefter gik han på Kings College, Newcastle (som på daværende tidspunkt tildelte ham stipendium udstedt af Durham University). Her tog han afgangseksamen i 1953.

David Mercer skrev skuespil og studerede socialnorm i britisk kultur, som blev meget velkendt i 1960'erne, inklusive Morgan, A Suitable Case for Treatment (tv-serie 1962), der blev genskabt som film i 1966 under navnet ”Morgan”. Efter Haggerty (1970) var mange af hans 60'er-fjernsynarbejder for BBC gjort i samarbejde med BBC-direktøren Don Taylor. Han er blevet afbildet som Malcolm Sloman i ”Trevor Griffiths” 1973-spil ”The Party”.

Værker 
 Where the Difference Begins (1961) 
 Morgan, A Suitable Case for Treatment (1962) 
 The Governor's Lady 
 And Did Those Feet (1965) 
 In Two Minds (1967) 
 Let's Murder Vivaldi (1968) 
 The Parachute (1968) 
 On the Eve of Publication 
 The Cellar and the Almond Tree 
 Emma's Time 
 After Haggerty (1970) – Mercer's first major stage success 
 Flint (1970) 
 The Bankrupt 
 Afternoon at the Festival 
 Duck Song 
 The Arcata Promise 
 Find Me 
 Huggy Bear

Eksterne henvisninger 
 

Dramatikere fra England
Badge

En badge er et mærke med en reklame, et budskab eller en vittighed, som kan sættes fast på f.eks. tøj og tasker. Badges er som oftest lavet af metal med en sikkerhedsnål på bagsiden.

Salg af badges har, ud over udbredelsen af budskabet, haft økonomisk betydning for mange organisationer.

Badges findes i forskellige størrelser, og de er almindeligvis runde eller firkantede, men kan også antage andre faconer. Nogle badges sidder fast med en magnet på bagsiden i stedet for en nål.

Personalet i mange butikker bærer en badge på tøjet med deres navn og jobfunktion.

Badges bruges efterhånden som et reklamemedie på lige fod med de mere traditionelle reklamemedier. Badges er en nye måde at lave viral marketing uden om internettet. Med badges som viral marketing, får man folk til at fortælle virksomhedens historie for sig ansigt til ansigt.

Reklame
Mode
Havdrup Station

Havdrup station er en af de oprindelige stationer på Sydbanen (fra 1924 Lille Syd). Stationbygningen fremstår i sit ydre stort set som i 1870.

Stationen havde fra ca. 1908 et Siemens & Halske mekanisk sikringsanlæg, der i 1985 blev udskiftet med et sikringsanlæg DSB type 1977 og der indførtes fjernstyring fra FC Roskilde. Anlæggene var – som i Tureby og Haslev – placeret i en karnap på stationsbygningen.

Sidespor og læssevej lå syd for stationsbygningen på samme side af hovedsporene som denne. I dag er sporanlægget reduceret til to togvejsspor.

Stationsforstandere 
 H.P.Johansen 1870-1879
 W.Müllertz 1/10-1879 – 30/11 1880
 J-P. Dorph 1/12-1880 – 30/11 1885
 H.H.Appel 1/1-1886 – 14/4 1892
 P.E.Erichsen 1/5 1892 – 31/3 1900
 A.T. Thorbjørnsen 1/5 -1900 – 30/6 1901
 C.V.T. Madsen 1/7 -1901 – 30/11 1906
 H.C Knauer 1/1 1907 8/1 1919
 M.Aasted /4 1919 – 30/4 1934
 H.M.C. Hener 1/5 1934 – 31/7 1939
 N.P.N. Nordestedgaard 1/9 1939 – 30/4 1951
 L.E.Nielsen 1/5 1951 – 19/8 1953
 P.Pind 1/11 1953 – 30/9 1967 (sidste Stationsforstander)
Johannes Jørgensen (Stationsmester) dato kendes ikke – stoppet ca. 1984

Historiske antal rejsende 
Ifølge den indtil 2008 afholdte Østtællingen (tal fra 2010 Trafikplan for den statslige jernbane 2012-2017 var udviklingen i antallet af dagligt afrejsende:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19
 Trafikplan for den statslige jernbane 2012-2027 s. 92

Eksterne henvisninger 

 Havdrup Station på dsb.dk

Stationer på Lille Syd
Station
Bygninger, konstruktioner og anlæg i Solrød Kommune
Bo Stief

Bo Stief (født 15. oktober 1946 i København) er dansk jazz- og rock-bassist og komponist.

Historie 
Bo Stief har i sit mere end 50 år lange virke som musiker spillet med en lang række danske og udenlandske musikere inden for et væld af genrer.

Han har blandt andre spillet sammen med Don Cherry, Miles Davis, Stan Getz, Hans Ulrik, Dizzy Gillespie, Dexter Gordon, Johnny Griffin, Poul Halberg, Alex Riel, Jackie McLean, George Russell og Ben Webster.

Fra 1969 til 1975 var han med i bandet Rainbow Band / Midnight Sun, og har siden 1980 ledet bands, såsom Chasing Dreams, Dream Machine og One Song III. 

I 2005 blev han belønnet med den danske pris Django d’Or, og i 2011 modtog han Ben Webster Prisen.

Privat 
Bo Stief var fra 1975 til 1980 gift med sangerinden Sanne Salomonsen.

Siden 1989 har Stief været sammen med hustruen Anne, med hvem han har to voksne døtre. Herudover er han bonusfar til to stedbørn.

Diskografi

Album 
 1993 - Chasing Dreams (m. Bjarne Roupé, Niels Ratzer, Poul Halberg og Bobo Moreno)
 2021 – Our Songs (m. Alex Riel og Carsten Dahl)

Kilder

Eksterne henvisninger 

Bassister fra Danmark
Komponister fra Danmark
Personer fra København
Har spillet på Roskilde Festival
Modtagere af Ben Webster Prisen
Lucy Clarkson

Lucy Clarkson (født 6. juli 1982 i Rotherdam, South Yorkshire) er en engelsk fotomodel. Hun er bedst kendt for at være den fjerde model der portrættere Lara Croft fra Tomb Raider-serien. En rolle hun besad fra maj 2000, da hun var 17, til 2002.

Tomb Raider
Fotomodeller fra England
Lennart Kollberg

Lennart Kollberg er en fiktiv person, som er med i de 10 bøger, Roman om en forbrydelse, som er blevet skrevet af det svenske ægtepar Maj Sjöwall og Per Wahlöö mellem 1965-1975.

Lennart Kollberg er den nærmeste ven af hovedpersonen Martin Beck.

Eksterne henvisninger 
 

Litterære personer
Roman om en forbrydelse
Fiktive politifolk
Åke Stenström

Åke Stenstrøm er en fiktiv person, som optræder i Per Wahlöös og Maj Sjöwall tibindsserie, Roman om en forbrydelse.

Han bliver i den grinende strisser skudt ned i en bus.

Fiktive personer
Roman om en forbrydelse
Info-14

Info-14 var et svensk tidsskrift fra halvfemserne. Indenfor den svenske ekstreme højrefløj opnåede det stor popularitet og blev meget betydningsfuldt. Gruppen omkring Info-14 var i slutningen af halvfemserne foretalere for væbnet kamp og siges ifølge Researchkollektivet Redox at have været indblandet i flere af de voldelige forbydelser der blev begået. Efter årtusindeskiftet omformede de deres koncept, og kalder sig for tiden ”nationalrevolutionære”. De arrangerer og står bag de årlige demonstrationer Salemmarchen og Folkets March, begge dele i Stockholm.

Den blev publiceret i papirform fra april 1995 til maj 2000, inden den blev lavet om til et website. Tallet 14 er en reference til slogan'et på fjorten ord: We must secure the existence of our people and a future for White children. Ordene stammer fra David Lane.

Info-14 startede en sabotagekampagne mod det antiracistiske magasin Expo. Efter Christopher Rangne forlod posten på Info-14 fortsatte Robert Vesterlund hans arbejde og den er nu en uafhængig nyhedsavis.

Kilder

Links
 Info-14

Tidsskrifter fra Sverige
Dith Pran

Dith Pran (født 27. september 1942 i Siem Reap, Cambodja, død 30. marts 2008 i New Jersey, USA) var en fotojournalist bedst kendt som flygtning og overlevende fra det cambodjanske holocaust igangsat af kommunistregimet Khmer Rouge. 

Han var hovedpersonen i 1984 prisbelønnede film 'Killing Fields'. Filmen fortæller historien om en journalist for New York Times, der dækker borgerkrigen i Cambodja. Her møder han fotografen Dith Pran, der har sendt sin familie i sikkerhed, mens han selv er blevet tilbage. Dith Pran blev spillet af Haing S. Ngor. 

Pran arbejdede som lokal journalist, tolk og chauffør for Sydney Schanberg, Jon Swain og andre udenlandske journalister, der blev i Cambodja for at dække hovedstaden Phnom Penhs fald til de kommunistiske Røde Khmer-styrker. Schanberg, Swain og andre udenlandske journalister fik lov til at rejse, men Pran fik ikke tilladelse til at forlade landet. Efter at Røde Khmer sendte deres egne landsmænd i slavearbejdslejre måtte Pran tilbringe fire år med sult og tortur, hvor han blev vidne til det kommunistiske folkemord, før det lykkedes 
ham at flygte til Thailand.

1976 blev Pran og New York Times-reporteren Sydney Schanberg tildelt Pulitzerprisen.

Fra 1980 arbejdede han som fotojournalist ved New York Times. Pran arbejdede for anerkendelse af de cambodjanske holocaustofre. Han modtog Ellis Islands Medal of Honor i 1998 og var grundlægger og præsident for The Dith Pran Holocaust Awareness Project. Han boede med sin familie i New Jersey.

Udenrigskorrespondenter der har arbejdet i kriseområder, husker Pran som en journalist af en speciel kategori – den lokale partner, stringeren, tolken, chaufføren, fixeren, som kender fiduserne.

Eksterne henvisninger 

 Dith Prans hjemmeside 
 www.politiken 

Journalister fra Cambodja
Ossipee

Ossipee er en amerikansk by og administrativt centrum for det amerikanske county Carroll County, i staten New Hampshire. I 2000 havde byen et indbyggertal på .

Ekstern henvisning 
 Ossipees hjemmeside (engelsk)

Byer i New Hampshire
Gary (Indiana)

Gary er en amerikansk by i Lake County, i staten Indiana. I 2006 havde byen et indbyggertal på . Byen er kendt som Michael Jacksons fødested.

Ekstern henvisning 
Garys hjemmeside (engelsk) 

Byer i Indiana
Datatransmissionshastighed

Indenfor telekommunikation er datatransmissionshastighed overførte data per tidsenhed.

Datatransmissionshastigheden kan angives i en datatransmissionshastighedsenhed fx bit per sekund (bit/s). Således betyder 1 Mbit/s at man kan overføre 1 Mbit (1024 kilobit) = 128 kilobyte i sekundet. En MB tager derfor 8 sekunder at overføre (teoretisk hastighed med en forbindelse på 1 Mbit/s).

Se også
 Bitrate
 Datasignaleringshastighed - typisk større end datatransmissionshastigheden for en dataforbindelse.
 Digital symbolhastighed - måles i baud.

Digitale dataenheder
Datatransmission
Fort Wayne (Indiana)

Fort Wayne er en amerikansk by og administrativt centrum for det amerikanske county Allen County, i staten Indiana. Byen har  indbyggere.

Referencer

Ekstern henvisning 
 Fort Waynes hjemmeside  

Byer i Indiana
Titoisme

Titoisme er en sideform af kommunismen opkaldt efter Jugoslaviens leder Josip Broz Tito. Betegnelsen bruges mest til at beskrive den tilstand, der var i Jugoslavien, efter Tito i 1948 havde besluttet sig for at knytte stærkere bånd til den alliancefrie bevægelse og ikke tage imod dirkete ordre fra Kreml. Titoismen er også kendt for decentral centralisme, der er en økonomisk styreform hvor en blanding af staten og kooperativer finder sted.

Kommunisme
Jugoslavien
Imre Nagy

Imre Nagy (født 7. juni 1896, død 16. juni 1958) var en ungarsk politiker. Han var ungarsk premierminister to gange.

Under 1. verdenskrig kæmpede Nagy på Østfronten for den østrig-ungarske hær. Han blev taget til fange og blev under sit fangenskab kommunist. Efter krigen vendte han tilbage til Ungarn og blev minister i Béla Kuns kommunistregering. I 1929 tog han til Sovjetunionen og blev medlem af Komintern.

Da Ungarn efter 2. verdenskrig blev okkuperet af Sovjetunionen, vendte Nagy tilbage for at blive medlem af den sovjettiske marionetregering. De sovjetiske overgreb gjorde ham dog skeptisk indstillet over for kommunismen, og da han i 1953 blev premierminister i Ungarn, forsøgte han at distancere sig fra Sovjetunionen. Dette førte til, at han i 1955 blev afsat som premierminister.

Da Ungarn året efter gjorde oprør mod Sovjetunionen, blev Nagy igen premierminister. Han forsøgte forgæves at få vestens hjælp mod Sovjetunionen, og senere på året blev Ungarn knust af sovjetiske styrker. Nagy søgte om asyl på den jugoslaviske ambassade. Han blev siden lovet frit lejde og forlod derfor ambassaden. Dette førte til, at han blev arresteret og henrettet i 1958.

Han blev begravet på et lukket område på kommunekirkegården, og graven blev først tilgængelig i 1989. Ved siden af Nagys grav står et monument med indskrifter på latin, ungarsk, tysk og engelsk. Den lyder på latin: Vivos voco Mortuos plango Fulgara frango (Jeg kalder på de levende, begræder de døde og bryder lynene).

Efter at Ungarn blev frit, fik Nagy en statsbegravelse med samtlige militære æresbevisninger, og der er opstillet en statue af ham på Martyrpladsen i Budapest, hvor Ungarns helte fra kampen mod Sovjetunionen mindes.

Eksterne henvisninger 
 

Politikere fra Ungarn
Christian Flor

Christian Flor (1. januar 1792 i København – 31. marts 1875 sammesteds) var en dansk præst, politiker og højskolemand, bror til Lars Flor.

Historie 
Han blev uddannet dr.phil. i 1825 og fra 1826 var han lektor i dansk, ved Christian-Albrechts-Universität i Kiel. Gennem livet opnåede han at blive præst, politiker, lærer,højskoleforstander, medlem af Den grundlovgivende forsamling, og fra 1856 af medlem af Rigsrådet. 

Han arbejdede livet igennem for udviklingen og bevarelsen af det danske sprog og den danske kultur i Sønderjylland, hvor han bl.a. skrev nogle af de berømte taler som Laurids Skau og Peter Hiort Lorenzen, holdt på Skamlingsbanken. Han grundlagde Rødding Højskole og udgav bladet Dannevirke og fra 1840 Aabenraa Ugeblad i samarbejde med Frederik Fischer.

I 1830'erne udgav han Lehrbuch der Dänischen Sprache.

Han blev etatsråd 1848, Ridder af Dannebrog 1850 og Dannebrogsmand 1854.

Flor er begravet på Garnisons Kirkegård.

Kilder og referencer

Eksterne henvisninger 

 Christian Flors Dansk Læsebog fra 1835 findes tilgængelig på Google Books
 Opdagelsen af Jylland: Til kamp for det danske sprog Danmarks Radio, 2014

Skolefolk fra Danmark
Folkehøjskoleforstandere fra Danmark
Danskere i 1800-tallet
Præster fra Danmark
Medlemmer af Den Grundlovgivende Rigsforsamling
Riddere af Dannebrog
Medlemmer af Rigsrådet (1855-1866)
Personer fra København
Personer i Dansk Biografisk Leksikon
Ansatte ved Kiels Universitet
Vin & Sprit

V&S Vin & Sprit AB (indtil 1989 AB Vin- & Spritcentralen) er en svensk alkoholproducent og -distributør, grundlagt i 1917.

Koncernen er en af Europas største og er en af de ti største spritvirksomheder i verden med salg på ca. 125 markeder og virksomhedsdrift i ti lande. Den svenske produktion foregår i Åhus og Nöbbelöv med Absolut Vodka som det største varemærke. Blandt stærke lokale varemærker findes Aalborg og Gammel Dansk, der stammer fra Vin & Sprits opkøb af De Danske Spritfabrikker. I 2006 var omsætningen på 10,3 mia. svenske kroner og medarbejderstaben på ca. 2.300 ansatte.

Vin & Sprit blev 31. marts 2008 solgt til franske Pernod Ricard til en samlet salgspris på 55 mia. svenske kroner.

Drikke 
Drikkevarer i Vin & Sprits sortiment:

 Aalborg Akvavit
 Absolut Vodka
 Amfora
 Blossa
 Capricorn Estates
 Carlshamns
 Chill Out
 Chymos
 Explorer Vodka
 Falu Brännvin (1917-72)
 Gammel Dansk
 Grönstedts
 Jägarbrännvin (1927-55 & 1997-2003)
 Lantvin
 Rabiega
 Reimersholms
 Plymouth Gin
 Penfolds
 Vintry's

Fødevarevirksomheder fra Sverige
Spiritusvirksomheder
Virksomheder i Stockholm
Etableret i 1917
Ophørt i 2008
Orosius

Paulus Orosius (ca. 385, ca. 420) var en kristen historiker, der hørte til kredsen omkring teologen og kirkefaderen Augustin. Han er bedst kendt for sit store syv-bindsværk Historiarum Adversus Paganos Libri VII (Syv historiebøger mod hedningene), som han skrev på opfordring af Augustin som et bevis for, at Romerrigets nedgang ikke skyldtes, at romerne havde taget kristendommen til sig og forkastet de gamle guder. Den direkte anledning til bogen var goternes plyndring af Rom i 410.

Orosius kom oprindeligt fra Gallaecia (nutidens Nord-Portugal) men kom omkring 413 til Hippo Regius, sandsynligvis på grund af vandalernes plyndringer på den iberiske halvø. Her boede han noget tid hos Augustin, der bl.a. sendte ham til Palæstina i 415, hvor han mødte Hieronymus.

Historiarum Adversus Paganos Libri VII udkom ca. 417, mens Augustin stadig arbejdede på sin De Civitate Dei (Om Guds by). Augustin var dog ikke helt tilfreds med Orosius' værk, da det havde en mere positiv tilgang til nutiden, end Augustin fremlægger i De Civitate Dei. Værket er baseret på en række romerske historikere bl.a. Julius Cæsar, Livius, Sveton, Tacitus, Justin og Florus. Kort efter udgivelse ophører sporerne efter Orosius, men om det betyder, at han er død, diskuteres stadig.

Eksterne henvisninger 
 Orosius' Historiarum Adversus Paganos Libri VII på latin
 Historiarum Adversus Paganos Libri VII (A History against the Pagans) på engelsk) 

Historikere fra Romerriget
Teologer
Sudo

sudo er et program til Unix-lignende operativsystemer, der giver brugeren mulighed for at udføre et program med en anden brugers rettigheder (normalt superbruger/administrator). I Ubuntu Linux og Mac OS X har man helt afskaffet at have et administrator-login og kan kun lave administrative opgaver som fx installation af hardware og programmer ved at bruge sudo.

Brug 

sudo kan bruges fra en command line. Den bruges f.eks. til, som superbruger, at udføre kommandoer eller applikationer fra konsollen. Hver kommando, som man ønsker at udføre som superbruger, skal indledes med kommandoen sudo på denne måde:
$ sudo <kommando>

Password er det samme som for den aktuelle bruger. Kommandoen bliver udført, hvis password er korrekt og brugeren er godkendt til at udføre administrationsopgaver. Password huskes i 15 minutter; når tiden er gået, skal password indtastes igen. Hvis man ønsker at deaktivere sudo-kommandoen inden de 15 minutter, er kommandoen:
$ sudo -k

Sikkerhedsprogrammer
Sikkerhedssoftware til Linux
Sikkerhedssoftware til OS X
Justin (historiker)

Justin (Marcus Junianius Justinus) var en romersk historiker, der menes at have levet i 300-tallet.

Om Justins liv vides intet. Det eneste vi kender til ham, er hans samling af epitomer af historikeren Pompejus Trogus' værk Historiae pillippicae et totius mundi origines et terrae situs, der levede på Augustus' og Tiberius' tid.

Pompejus Trogus' værk er gået tabt og findes kun i Justins forkortelse. Justin blev meget populær i Middelalderen, og der findes mange middelalderhåndskrifter af hans værk, bl.a. er der på Det Kongelige Bibliotek et, der har tilhørt Absalon.

Eksterne Henvisninger 
 Engelsk oversættelse af Justins værk

Historikere fra Romerriget
Tjek fødsels- og dødsår
Naturprodukt

Et naturprodukt er oprindeligt et forbrugsgode, som er fremstillet direkte ud fra naturens egne materialer og ofte kun med brug af lavteknologiske hjælpemidler. Naturprodukter må altså skelnes fra naturgoder, som er ting, der eksisterer i naturen uden bearbejdning. De må på den anden side også skelnes fra produkter, der markedsføres som "naturprodukter", men som blot bærer betegnelsen, fordi de – modsat de lignende, konkurrerende eller tilsvarende produkter – er fremstillet ud fra råvarer, som findes i naturen. Møbler, der er fremstillet ved hjælp af limtræ, kan frit markedsføres som naturprodukter i denne betydning, fordi de ikke er lavet af f.eks. plastic eller rustfrit stål.

I den oprindelige betydning er naturprodukter kun altså let bearbejdede og gerne lokalt fremstillede. Udveksling af naturprodukter vil ofte ske som byttehandel, dvs. uden brug af penge som formidlende mellemled, og hvis de handles, da sker det på lokale markeder og ofte direkte mellem producent og slutforbrugeren. Dette afslører, at de ægte naturprodukter er rester af en tidligere, betydeligt mindre markedsorienteret produktionsmåde.

Eksempler på naturprodukter 
 Blår
 Bomuld
 Fiskelim
 Jydepotte
 Kopra
 Røget sild
 Skinke
 Teglsten
 Uld
 Æblemost

Produkter